stanford-oval/wikipedia huggingface dataset:
Cambia el Paso

| ”Cambia el Paso” Jennifer Lopez & Rauw Alejandro |
| --- | --- | --- |

Singlen tiedot
 Julkaistu: 5. heinäkuuta 2021
 Tuottaja(t): Jonas Jurström, Victor Thell
 Tyylilaji: pop, reggaeton
 Kesto: 04.06
 Levy-yhtiö: Nuyorican, Sony Latin
Jennifer Lopezin muut singlet
| ”In the Morning” 2020 | ”Cambia el Paso” 2021 | ”On My Way” 2021 |
Rauw Alejandron muut julkaisut
| ”Sexo Virtual” 2021 | ”Cambia el Paso” 2021 | ”Una Más” 2021 |
Cambia el Paso on yhdysvaltalaislaulajan Jennifer Lopezin sekä puertoricolaislaulajan Rauw Alejandron musiikkikappale. Sen julkaisivat Nuyorican ja Sony Latin 5. heinäkuuta 2021. Kappaleen ovat sanoittaneet Lopez, Reggi El Auténtico, Georgia Ku, Andrés Castro, Jonas Jurström, Victor Thell, Mr. Naisgai, Caleb Calloway sekä Rauw Alejandro, joista Jurström ja Thell myös tuottivat sen. Kappaleen musiikkivideon ohjasi Jessy Terrero ja se julkaistiin 9. heinäkuuta 2021. Video kuvattiin Miami Beachillä 8.-9. kesäkuuta 2021.
"Cambia el Paso" oli kaupallisesti kohtalainen menestys, sen päästyä singlelistan kymmenen parhaan joukkoon Dominikaanisessa tasavallassa, Guatemalassa, Panamassa ja Puerto Ricossa. Lopez esitti kappaleen ensimmäisen kerran livenä Global Citizen Live-konsertissa New York Cityssä 26. syyskuuta 2021.
Käännös suomeksi
Narodnozabavni rock

| Narodnozabavni rock |
| --- | --- |
 Ansambel Roka Žlindre ja Kalamari esittämässä kappaletta Eurovision laulukilpailun semifinaalissa
Kappaleen tiedot
Esittäjä(t):  Ansambel Roka Žlindre & Kalamari
Kesto:  2:57
Säveltäjä(t):  Marino Legovič
Sanoittaja(t):  Leon Oblak
Euroviisutiedot
Vuosi:  2010
Maa:  Slovenia
Kieli:  sloveeni
Sijoitus semifinaalissa:  16.
Pisteet semifinaalissa:  6
Sanat:  sanoitus
Video:  videolinkki
Narodnozabavni rock on slovenialaisten yhtyeiden Ansambel Roka Žlindren ja Kalamarin esittämä kappale, jolla he edustivat Sloveniaa vuoden 2010 Eurovision laulukilpailussa. Kappale valikoitui Slovenian edustuskappaleeksi sen voitettua slovenialaisen EMA 2010 -laulukilpailun 21. helmikuuta.
Kappale kilpaili Eurovision laulukilpailun toisessa semifinaalissa 27. toukokuuta. Kappale sijoittui semifinaalin 16:nneksi eli toiseksi viimeiseksi eikä päässyt finaaliin.
Bravely Default 2

| Bravely Default II |
| --- | --- |

Kehittäjä:  Claytechworks
Julkaisija:  JP Square EnixWW Nintendo
Jakelija:  Nintendo eShop ja Steam
Pelisarja:  Bravely Default
Julkaistu:  26. helmikuuta 2021
Lajityyppi:  taktinen roolipeli
Pelimuoto:  yksinpeli
Ikäluokitus:  CERO: C (15 vuotta tai vanhempi)  ESRB: Teini-ikäisille  PEGI 12 
Alusta:  Nintendo Switch
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Bravely Default II on Claytechworksin kehittämä ja Square Enixin julkaisema taktinen roolipeli, joka julkaistiin Nintendo Switchille vuonna 2021.
Peli on seuraaja Bravely Defaultille, jossa ei ole palaavia hahmoja vaan kaikki hahmot ovat uusia ja iäkkäämpiä kuin hahmot aiemmassa pelissä.
Peli palaa sarjan juurille ja siinä on uusi maailma ja uusi tarina.
Tuottaja Tomoya Asano on kertonut mahdolliselle kolmannelle osalle olevan konsepti mielessä.
Pelin on kehittänyt sama ryhmä, joka on kehittänyt aiemmat pelit Bravely-sarjassa sekä Octopath Traveler -pelin.
Pelin ääniraidan on tehnyt Revo, joka teki myös aiempaan peliin ääniraidan.
Ääninäyttelijät

Japaninkieliset ääninäyttelijät:
| 0 | 1 | 2 |
| --- | --- | --- |
|  Shunsuke Takeuchi  | … |  Seth   |
|  Yu Shimamura  | … |  Gloria   |
|  Kazuhiko Inoue  | … |  Elvis   |
|  Yukana  | … |  Adelle   |
Vastaanotto

Peli on saanut IGN:n arvostelussa arvosanaksi 8/10. Arvostelussa kehuttiin muun muassa taustagrafiikkaa ja taistelun muokattavuutta. Pelissä on perinteisen JRPG-tyylin ominaisuuksia ja lukuisia parannuksia. Pelissä on toistoa, mutta se on helppo aloittaa ja laittaa jälleen sivuun jolloin toisto ei tunnu häiritsevältä.
Aiheesta muualla

Bravely Default 2 MobyGamesissa (englanniksi)
New Jack City

| New Jack City |
| --- | --- |

Ohjaaja:  Mario Van Peebles
Käsikirjoittaja:  Thomas Lee Wright Barry Michael Cooper
Tuottaja:  George Jackson Doug McHenry
Säveltäjä:  Vassal Benford Michel Colombier
Kuvaaja:  Francis Kenny
Leikkaaja:  Steven Kemper
Pääosat:  Wesley Snipes
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Jacmac Films
Levittäjä:  Warner Bros. Netflix
Ensi-ilta:  6. maaliskuuta 1991
Kesto:  97 min
Alkuperäiskieli:  englanti
Budjetti:  8 500 000 $
Tuotto:  47 624 353 $
Aiheesta muualla
IMDb 
Elonet
AllMovie
Infobox OKNimi-testi OK: 
New Jack City on vuonna 1991 ensi-iltansa saanut rikoselokuva. Elokuvan ohjasi Mario Van Peebles ja pääosassa esiintyy Wesley Snipes.
New Jack City oli yksi 1990-luvun alun niin sanotun ”mustan aallon” elokuvista, nuorten afroamerikkalaisten ohjaajien esiinmarssista Yhdysvaltojen elokuvassa. Mustan aallon elokuvat menestyivät teattereissa varsin hyvin, mutta aiheuttivat paikallisia mellakoita. Muita vuoden 1991 mustien ohjaajien elokuvia olivat John Singletonin Boyz n the Hood – kulman kundit ja Spike Leen Viidakkokuume.
Juoni

Rikospomo Nino Brown johtaa jengiä nimeltä Cash Money Brothers. Jengi haluaa tulla rikkaaksi ja päättää alkaa myymään crackiä. Poliisi Scotty Appleton on jengin perässä, joille hänellä on kalavelkoja maksettavana. Scotty sulattautuu jengin sisään ja pääsee jengin johtajan Ninon suosikkityöntekijöiksi. Hänen valeroolinsa kuitenkin paljastuu, kun eräs jengiläisistä tunnistaa Scottyn poliisiksi.
Näyttelijät

| 0 | 1 | 2 |
| --- | --- | --- |
|  Wesley Snipes  | … |  Nino Brown   |
|  Ice-T  | … |  Scotty Appleton   |
|  Allen Payne  | … |  Gee Money   |
|  Chris Rock  | … |  Pookie   |
|  Mario Van Peebles  | … |  Stone   |
|  Michael Michele  | … |  Selina   |
|  Bill Nunn  | … |  Duh Duh Duh Man   |
|  Russell Wong  | … |  Park   |
|  Judd Nelson  | … |  Nick Peretti   |
Palkinnot > Voitetut

Image Award
1993 Erinomainen päänäyttelijä kokopitkässäelokuvassa: Wesley Snipes
Palkinnot > Ehdokkuudet

MTV Movie Award
1992 Paras läpimurtorooli: Ice-T
1992 Paras elokuvalaulu: "Color Me Badd"
1992 Paras rikollinen: Wesley Snipes
Narodnyi Artist

Narodnyi Artist (ven. Народный Артист) on venäläinen versio brittiläisestä Pop Idol -ohjelmasta. 
Koelauluja on järjestetty muun muassa Moskovassa, Voronežissa, Pietarissa ja Kazanissa.
Ensimmäisen kauden voitti Aleksei Goman, toisen kauden Ruslan Alehno ja kolmannen Amarhuu Borhuu. Narodnyi Artist -kilpailuun on osallistunut ihmisiä myös Ukrainasta, Valko-Venäjältä ja Mongoliasta.
Cambodunum

Cambodunum voi viitata seuraaviin antiikin aikaisiin paikkoihin:
Cambodunum, linnoitus Britanniassa, nykyinen Slack Englannissa
Cambodunum, kaupunki Raetiassa, nykyinen Kempten Saksassa
Nekromanteion (Achérontas)

Johannes Kastajan kirkko Nekromanteionin raunioiden päällä.
Sisimpiin osiin johtavan, rautaovin suljetun labyrintin rauniot.
Kellari seremonioita varten.
Nekromanteion tai Nekyomanteion on Kreikassa, Epeiroksen maakunnassa sijainnut kuolleiden oraakkeli, jonka Homeros kuvailee Odysseuksen manalamatkan yhteydessä. Siellä harjoitettiin nekromantiaa, ja se oli Persefonen ja Haadeen palvontapaikka. Oraakkeliksi on väitetty Achérontas-joen suistoalueella Mesopótamon kylässä sijaitsevia raunioita, mutta tulkinta on kiistanalainen.
Kreikkalainen arkeologi löysi Mesopótamon rauniot 1950-luvulla Johannes Kastajan (Ágios Ioánnis) kukkulalta, Johannes Kastajan kirkon alta ja ympäriltä. Rakennelman keskiosa muodoistuu 22 metriä pitkästä neliöstä, jonka seinät ovat kolme metriä paksut ja taitavasti tehdyt. Keskiosan ulkopuolella on ulompi muuri ja useita huoneita. Keskiosassa on myös kellari, jossa seremonioita arvelun mukaan pidettiin.
Aiheesta muualla

Wikimedia Commonsissa on kuvia tai muita tiedostoja aiheesta .
Archaeologyn artikkeli ”Insight: Rethinking the 'Halls of Hades'”
Cambrain kaksoishäät

Cambrain kaksoishäät huhtikuussa 1385 olivat Cambrain kaupungissa kahdeksan päivää kestänyt hääjuhlatapahtuma, jossa Baijerin herttuan Albrekt I:n tytär avioitui Burgundin herttuan Filip Rohkean pojan kanssa ja Filipin tytär Albrektin pojan kanssa. Hääparit olivat (suluissa ikä):
Margareeta Baijerilainen (22) ja Juhana Peloton (13)
Margareeta Burgundilainen (10) ja Vilhelm II (20)
Häävieraita oli paikalla 20 000, heidän joukossaan Ranskan kuningas Kaarle VI, Itävallan kruununprinssi Albrekt, Baijerin Ludvig Parrakas sekä kronikoitsija Jean Froissart, joka kirjasi tapahtumia muistiin. Kaksoishäät merkitsivät Baijerin Wittelsbach- ja Burgundin Valois-sukujen liittoa, joka näkyi käytännössä muun muassa vuonna 1408, kun nämä suvut kukistivat Liègen asukkaiden kapinan Othéen taistelussa.
Cambo-les-Bains

Cambo-les-Bains'n kylää
Cambo-les-Bains on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 4 416 asukasta vuoden 1999 väestönlaskennassa. Cambo-les-Bainsin pinta-ala on 22 neliökilometriä.
Cadorna-luokka

| Cadorna-luokka |
| --- | --- |
 Piirros suojasta ja aseistuksesta

Tekniset tiedot
Uppouma:  5 408 t (standardi) 7 226 t (kuormattu)
Pituus:  169,3 m (kokonaispituus)
Leveys:  15,5 m
Syväys:  5,2 m
Koneteho:  95 000 hv (71 MW)
Nopeus:  37 solmua (69 km/h)
Miehistöä:  507
Aseistus
Meritorjunta:  8 × 152 mm/L53 tykkiä kaksoistorneissa 6 × 102 mm/L47 tykkiä kaksoistorneissa 4 × 533 mm torpedoputkea 2 × CANT 25AR -lentokonetta
Ilmatorjunta:  2 × 40 mm ilmatorjuntatykkiä 4 × 13,2 mm kaksipiippuista ilmatorjuntakonekivääriä
Cadorna-luokka oli Italian laivaston kahden vuosina 1930–1933 valmistetun kevyen risteilijän muodostama alusluokka toisessa maailmansodassa.
Suunnittelu

Noin vuosi edeltäneen Giussano-luokan jälkeen tilattiin kaksi uutta alusta, joiden suunnitelmat olivat samat lukuun ottamatta parannettua suojaa sekä vakautta. Lopulta suoja oli lähes sama kuin edeltäjässä, mutta vakaus ja rungon lujuus olivat parantuneet. Lentokoneiden sijoittelun muutos keulasta takakannen rakenteiden päälle mahdollisti komentosillan mataloittamisen. Lisäksi taaemman valvontatornin poisto lisäsi entisestään aluksen vakautta. Alusten taistelukyky oli kuitenkin sama kuin edeltäneen luokan.
Alusten pääaseet vaihdettiin uudempaan OTOn malli 1929:n tykkeihin, jolloin tykkitornit suunniteltiin uudelleen. Apuaseina toimineet 100 millimetrin tykit ryhmiteltiin savuhormien väliin ja torpedoputket lähes etummaisen savuhormin tasalle. Samoin 40 millimetrien asennuksessa oli pieniä eroja.
Alusluokka oli valmisteltu miinanlaskuun ja sille voittiin sijoittaa 84:stä 138:aan miinaan tyypistä riippuen.
Alukset

Luigi Cadorna tilattiin 26. lokakuuta 1929 ja sen sisaralus Armando Diaz 29. lokakuuta.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Luigi Cadorna | Cantieri Riuniti dell'Adriatico, Trieste | 19. syyskuuta 1930 | 30. syyskuuta 1931 | 11. elokuuta 1933 | poistettu palveluksesta 1. toukokuuta 1951 |
| RN Armando Diaz | OTO, La Spezia | 28. heinäkuuta 1930 | 10. heinäkuuta 1932 | 29. huhtikuuta 1933 | upotettu 25. helmikuuta 1941 |
Nekrofobia

Nekrofobia on kuoleman tai kuolleiden asioiden sairaalloinen pelko eli fobia, esimerkiksi ruumiiden pelko. Nekrofobia voi olla myös kuolemaan viittaavien asioiden pelko, esimerkiksi ruumisarkkujen ja hautojen pelko.
Tanatofobia

Nekrofobiaa muistuttava tila on tanatofobia. Se on ahdistus, joka johtuu henkilön tietoisuudesta siitä, että hän tulee kerran kuolemaan. Tämän takia tanatofobiaa ei nimestään huolimatta luokitella lääketieteellisessä mielessä fobiaksi.[lähde? ]
Nekrasovkan metroasema

| Nekrasovka (Некрасовка) |
| --- | --- |

 Moskovan metro 
Perustiedot
Metrolinjat:  Nekrasovskaja
Sijainti:  55.7036°N, 37.9263°E
Paikkakunta:  Moskova, Venäjä
Avattu:  3. kesäkuuta 2019
Rakenne
Tyyppi:  tunneliasema
Nekrasovka (ven. Некрасовка) on yksi Moskovan metron asemista. Se avattiin 3. kesäkuuta 2019.
Aiheesta muualla

Kuvia tai muita tiedostoja aiheesta Nekrasovkan metroasema Wikimedia Commonsissa
Caleb Landry Jones

| Caleb Landry Jones |
| --- | --- |

Henkilötiedot
Syntynyt: 7. joulukuuta 1989 (ikä 34) Garland, Texas, Yhdysvallat
Ammatti:  näyttelijä, muusikko
Näyttelijä
Aktiivisena:  2007–
Merkittävät roolit:  X-Men: First Class Get Out Three Billboards Outside Ebbing, Missouri Nitram
Palkinnot
 Parhaan näyttelijäkokoonpanon SAG  2017 Three Billboards Outside Ebbing, Missouri 
Aiheesta muualla
IMDb 
Elonet
Caleb Landry Jones (s. 7. joulukuuta 1989 Garland, Texas) on yhdysvaltalainen näyttelijä ja muusikko. Hänen tunnetuimpia rooleja ovat Ulvoja supersankarielokuvassa X-Men: First Class (2011), Jeremy Armitage kauhuelokuvassa Get Out (2017), Red Welby draamaelokuvassa Three Billboards Outside Ebbing, Missouri (2017) sekä Martin Bryant psykologisessa draamaelokuvassa Nitram (2021), josta hän sai parhaan miespääosan palkinnon Cannesin elokuvajuhlilla.
Uransa alussa Jones näytteli pieniä sivurooleja isoissa elokuvissa, joihin lukeutuu muun muassa Menetetty maa (2007) ja Superbad (2007). Hän on myös näytellyt Jimmy Adleriä urheiludraamasarjassa Unelmien kentät (2008–2010), Louisia rikosdraamasarjassa Breaking Bad (2009–2010) ja Steven Burnettia draamasarjassa Twin Peaks: The Return (2017). Hän esittää pääosaa Luc Bessonin vuonna 2023 valmistuneessa elokuvassa Dogman.
Valikoitu filmografia > Elokuvat

Menetetty maa (2007)
Superbad (2007)
X-Men: First Class (2011)
Salakuljettaja (Contraband, 2012)
Byzantium (2012)
Get Out (2017)
The Florida Project (2017)
American Made (2017)
Three Billboards Outside Ebbing, Missouri (2017)
The Dead Don’t Die (2019)
The Outpost (2020)
Nitram (2021)
Dogman (2023)
Valikoitu filmografia > Televisiosarjat

Unelmien kentät (Friday Night Lights, 2008–2010)
Breaking Bad (2009–2010)
Twin Peaks: The Return (2017)
Aiheesta muualla

Kuvia tai muita tiedostoja aiheesta Caleb Landry Jones Wikimedia Commonsissa
Caleb Landry Jones Internet Movie Databasessa. (englanniksi)
Cathal Brugha

Cathal Brugha suunnilleen vuonna 1922
Cathal Brugha (synt. Charles William St John Burgess; 18. heinäkuuta 1874 Dublin – 7. heinäkuuta 1922 Dublin) oli irlantilainen sotilas ja poliitikko, joka oli mukana Irlannin itsenäisyyskamppailussa. Hän toimi Irlannin tasavallan Dáil Éireann -hallituksen ensimmäisenä presidenttinä 22. tammikuuta – 1. huhtikuuta 1919 sekä puolustusministerinä Irlannin itsenäisyyssodan aikana 1919–1922. Hän kaatui Irlannin sisällissodan alkuvaiheen Dublinin taistelussa kapinallisten joukkojen puolella.
Aiheesta muualla

Wikimedia Commonsissa on kuvia tai muita tiedostoja aiheesta .
Mr. Cathal Brugha (englanniksi) Dáil Éireann Members Database
Caledon (Kanada)

| Caledon (Town of Caledon) |
| --- | --- |

 Logo

 Caledon
 Koordinaatit: 43°52′0″N, 80°0′0″W 
Valtio:   Kanada
Provinssi:  Ontario
Piirikunta:  Peel
Asutettu:  1819
Perustettu:  1824
Kaupungiksi (town):  1. tammikuuta 1974
Hallinto:  
 – Hallinnon tyyppi:  Caledonin kaupunginvaltuusto
 – Pormestari:  Marolyn Morrison
Pinta-ala:  
 – Kokonaispinta-ala:  687,17 km²
Väkiluku (2006):  57 050
 – Väestötiheys:  83,0 as./km²
Aikavyöhyke:  UTC-5
 – Kesäaika:  UTC-4
Suuntanumero(t):  905, 519
 
 Kaupungin kotisivut 
Infobox OKVirheellinen NIMI-arvo: 
Caledon on 57 050 asukkaan (2006) kaupunki Ontarion provinssin eteläosassa Kanadassa. Caledon sijaitsee Peelin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta. Caledon on muodostettu yhdistämällä useita erillisiä kaupunkeja, kyliä ja asuinalueita. Alue on suurimmalta osaltaan maaseutua, lukuun ottamatta hajallaan sijaitsevia asutuskeskuksia.
Kanadalainen Maclean's-viikkolehti nimesi Caledonin vuoden 2006 Kanadan turvallisimmaksi kaupungiksi 100 suurimman kaupungin joukossa.
Kaupungin asuinalueet

Caledon muodostettiin yhdistämällä useita kaupunkeja, kyliä ja asuinalueita. Kaupungin suurin asuinalue ja hallinnollinen keskus on entinen Boltonin kaupunki, jossa asuu noin puolet Caledonin väestöstä. Muita pienempiä kyliä ja asuinalueita ovat Albion, Alloa, Alton, Belfountain, Boston Mills, Brimstone, Caledon, Caledon East, Campbells Cross, Castlederg, Cataract, Cedar Meadows, Cedar Mills, Cheltenham, Claude, Coulterville, Ferndale, Forks of the Credit, The Grange, Humber, Humber Grove, Inglewood, Kilmanagh, Lockton, Mayfield West, Macville, Melville, McLeodville, Mono Mills, Mono Road, New Glasgow, Palgrave, Queensgate, Rockside, Rosehill, Sandhill, Silver Creek, Sleswick, Sligo, Snelgrove, Stonehart, Taylorwoods, Terra Cotta, Tormore, Valleywood ja Victoria.
Historia

Vuoteen 1819 saakka alue oli tietöntä erämaata, jolloin hallitus rakensi alueelle maanmittajien käyttöön tarkoitetun tien. Alueen asuttaminen aloitettiin seuraavana vuonna. Nykyiseen Caledoniin kuuluva Chelthamin kylä perustettiin 1822 ja Belfountain vuonna 1852. Caledonin kaupunki perustettiin virallisesti 1. tammikuuta 1974 yhdistämällä alueen asuinalueet keskushallinon alaisuuteen. Kaupungin nimestä järjestettiin kansanäänestys edellisenä vuonna, kaksi muuta vaihtoehtoa nimeksi olivat Albion ja Cardwell.
Aiheesta muualla

Kuvia tai muita tiedostoja aiheesta Caledon (Kanada) Wikimedia Commonsissa
Myron Fohr

| Myron Fohr |
| --- | --- |

Henkilötiedot
Kansalaisuus:   Yhdysvallat
Formula 1 -ura
Aktiivivuodet:  1950
Talli(t):  Marchese
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1950
Myron Fohr (17. kesäkuuta 1912 Milwaukee, Wisconsin – 14. tammikuuta 1994 Milwaukee, Wisconsin) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausilla 1949–1950. Hän ajoi neljänneksi vuoden 1949 kilpailussa saavuttaen 3 pistettä. Vuoden 1950 kilpailussa hän oli 11. Hänet lasketaan F1-kuljettajaksi, koska Indianapolis 500 oli osa F1-sarjaa vuosina 1950–1960. Hän sijoittui toiselle sijalle kahdesti American Champ Car -sarjassa vuosina 1948 ja 1949. Fohr kuoli diabetekseen vuonna 1994.
Nikkarinen

Nikkarinen on suomalainen sukunimi:
Antto Nikkarinen (s. 1991), koripalloilija
Eero Nikkarinen (s. 1963), koripallovalmentaja
Lasse Nikkarinen (s. 1931), juristi, KO:n jäsen
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cebus aequatorialis

| Cebus aequatorialis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Kierteishäntäapinat Cebidae
Suku::  Kapusiiniapinat Cebus
Laji::  aequatorialis
Kaksiosainen nimi
 Cebus aequatorialis  J. A. Allen, 1914 
Katso myös
   Cebus aequatorialis Wikispeciesissä   Cebus aequatorialis Commonsissa 
Infobox OKNimi-testi OKIUCN-testi OK: 
Cebus aequatorialis  on Etelä-Amerikan sademetsissä elävä kapusiiniapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Apinan pään ja vartalon yhteispituus on 30–50 cm, ja häntä voi olla suunnilleen samanpituinen. Koiraat painavat noin 3,5 kg, naaraat vajaat kolme kiloa. Selkäpuoli ja raajat ovat ruskeita, vatsapuoli vaalea.
Sitä tavataan Ecuadorin länsiosan alavilla mailla sekä Perun luoteisosassa trooppisissa ja subtrooppisissa metsissä. Sen uhanalaisuuteen ovat vaikuttaneet metsästys ja elinympäristön tuhoaminen. Elinympäristöksi sopivasta metsästä on tuhottu 99 % kun ihmisasutus on laajentunut ja metsää on hakattu pelloiksi ja laitumeksi.
Cebus kaapori

| Cebus kaapori |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Kierteishäntäapinat Cebidae
Suku::  Kapusiiniapinat Cebus
Laji::  kaapori
Kaksiosainen nimi
 Cebus kaapori  Queiroz, 1992 

Katso myös
   Cebus kaapori Wikispeciesissä   Cebus kaapori Commonsissa 
Infobox OKNimi-testi OKIUCN-testi OK: 
Cebus kaapori on Brasilian sademetsissä elävä kapusiiniapinalaji. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi.
Aikuinen koiras painaa noin kolme kiloa, sen pituus päästä hännäntyveen on 46 cm ja hännän pituus noin puoli metriä. Cebus kaapori -apinan tärkeintä ravintoa ovat hedelmät ja siemenet, mutta se syö myös kukkia, hyönteisiä, hämähäkkejä ja munia.
Cebus kaapori -apinoita tavataan Brasililassa Maranhãon ja Parán osavaltioissa. Sen uhanalaisuuteen ovat vaikuttaneet metsästys ja elinympäristön tuhoaminen sekä pyydystäminen lemmikeiksi.
Vuonna 2018 arvioitiin, että tämä laji on maailman 25 uhanalaisimman apinalajin joukossa.
CF Montréal

Club de Foot Montréal, lyh. CF Montréal (vuoteen 2021 Montreal Impact, ransk. Impact de Montréal) on kanadalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Quebecin suurin kaupunki Montreal. Montrealille myönnettiin MLS-franchise 7. toukokuuta 2010, ja se liittyi liigaan kaudeksi 2012. Seura otti käyttöön nykyisen nimensä tammikuussa 2021.
CF Montréalin historia ulottuu joulukuuhun 1992, ja sen taustalla on alusta alkaen ollut kanadanitalialaisen Saputon perheen omistama meijeriyhtiö Saputo. Seura aloitti pelit kaudella 1993 American Professional Soccer Leaguessa, josta myöhemmin muodostui organisaatiomuutosten myötä A-League ja vielä myöhemmin USL First Division. CF Montréal voitti liigan mestaruuden vuosina 1994, 2004 ja 2009. Vuonna 2008 CF Montréal voitti Canadian Championshipin ja pääsi edustamaan Kanadaa kansainväliseen CONCACAF Champions Leagueen. Viimeisen kautensa 2011 ennen MLS:ään liittymistä CF Montréal pelasi uudessa North American Soccer Leaguessa.
CF Montréalin kotistadion on Montrealin olympiapuistossa sijaitseva Saputo Stadium, joka laajennetaan MLS:ään liittymisen myötä noin 20 000 -paikkaiseksi. Osan otteluistaan CF Montréal pelaa Montrealin olympiastadionilla. MLS-joukkueen lisäksi seuran organisaatioon kuuluu useita akatemiajoukkueita, joista korkein, alle 21-vuotiaiden joukkue pelaa Canadian Soccer Leaguessa nimellä Montreal Impact Academy.
Joukkue > Kokoonpano

Päivitetty: 12. joulukuuta 2023
Aiheesta muualla

Seuran sivusto (englanniksi)
Bun B

| Bun B |
| --- | --- |
 Bun B esiintymässä Atlantassa elokuussa 2008.
Henkilötiedot
Syntynyt: 19. maaliskuuta 1973 (ikä 51)
Muusikko
Taiteilijanimi:  Bun B 
Laulukielet:  englanti
Aktiivisena:  1989-
Tyylilajit:  Hip hop
Yhtyeet:  UGK
Levy-yhtiöt:  Trill Entertainment  Rap-A-Lot Records  UGK Records
Aiheesta muualla
www.bunbonline.com
  [ Muokkaa Wikidatassa ] [ ohje ]  
Bernard Freeman (s. 19. maaliskuuta 1973), tunnettu paremmin taiteilijanimellään Bun B, on yhdysvaltalainen rap-artisti. Hän on tunnettu hip hop-ryhmä UGK:n entisenä jäsenenä.
Ura

Bun B aloitti uransa Pimp C:n kanssa perustamalla yhtyeen nimeltä UGK 1980-luvun lopulla. Vuonna 1992  UGK sai sopimuksen Jive Recordsin kanssa. UGK:n Debyyttialbumi Too Hard To Swallow” nousi heti listoille. Seuraava yhtä hyvin menestyvä albumi oli Jay-Z:n Big Pimpin'-mukana Kun Pimp C joutui vankilaan vuonna 2003 Bun B vieraili muiden räppäreiden albumeilla ja julkaisi mixtapen nimeltä Legends. Bun B:n Albumi Trill ilmestyi vuonna 2005 ja se nousi 1. sijalle American Billboard 200 chart and number one on the Top R&B/Hip Hop Albums chartissa. Hänen toinen sooloalbuminsa II Trill ilmestyi toukokuussa 2008. Albumilla on "Angel in the Sky" -niminen kappale, joka on omistettu Pimp C:lle. Bun julkaisi kolmannen sooloalbuminsa Trill OG:n 3. elokuuta 2010. Albumi sijoittui ilmestymisviikollaan Billboard 200 -listan sijalle 4. Albumilta julkaistiin singlet "Countin' Money", "Trillionaire", "Just Like That" ja "Put It Down". Bun B esiintyi Suomessa elokuussa 2011.
Bun B julkaisee vuonna 2012 "Keep It Trill IVEver" albumin.